De første europeiske nybyggerne var kvegdrivere fra New South Wales i slutten av 1830-årene. Byen ble målt opp i 1855 og fikk navn etter den britiske oberst Lacy Walter Yea som falt samme år ved Krim. Det ble funnet gull i området i 1859 som bidro til flere mindre gruvebyer i området. Etter gullrushet gav seg ble Yea en landbruksby med omfattende jordbruk og tømmerhogst i området.